
	2.
	ЕСПИ АГРО ООД
(вх. №  94-508/14.02.2024 г.)
	

Становището е идентично с това по т. 1. и т.  45.
	Както при т. 1 и т. 45
	Мотивите по т. 1 и т. 45.

	3
	Симеон Цветков, председател на УС на Асоциация за развитие на дейностите по управление на морските плажове /АРДУМП/
(вх. №  15-00-29/14.02.2024 г.)
	1. Предложената Наредба, наричана по-долу за по-кратко Наредбата или НВДОВПБОП,
съдържа в себе си някои съществени пропуски, създаващи условия за неравнопоставеност между стопаните на морски плажове и тези на плувните басейни. В наредбата не е предвиден орган, който да следи за спазването на изискванията, въведени с нея, нито са предвидени санкции за нарушителите. При концесионерите и наемателите на морски плажове, контролен орган е Министерство на туризма, което следи за изпълнението на договорните и нормативните задължения по договорите за наем и концесия на морски плажове, налага неустойка, съгласно договорите за концесия и наем на морски плажове. За сметка на това стопаните на басейните за обществено ползване и за плажовете, които не са възложени на концесия или отдадени под наем не е предвиден контролен орган, нито санкции, които се прилагат в случай на неизпълнения.
	Приема се по принцип.

	Административно-наказателна отговорност (включително санкциите и административно-наказващите органи) за неспазване на разпоредбите на наредбата ще бъде регламентирана в Закона за здравето.


	
	
	2. Не смятаме, че направената предварителна оценка на въздействието е правилна поради следните пропуски в нея:
• Липсва калкулация на общия брой спасители, които ще бъдат необходими за обезпечаване на водноспасителната дейност на морските плажове, които влизат в списъка на морски курорти от национално значение, както и информация за общия брой спасители за морски плажове, които са заверили талоните си през последните години. Съпоставка между двете би довела до заключението, че общият брой на спасителите с правоспособност за море не е достатъчен за обезпечаване на нужните за изпълнение на изискванията предложени в НВДОВПБОП.
	Приема се по принцип

	В досега действащата наредба, с изключение на басейните за обществено ползване с дължина до 25 м и повърхност до 312,5 кв. м,  се изискваше задължително личният състав на спасителните постове да се състои най-малко от двама спасители. С проекта на наредба тези изисквания са прецизирани като за басейните за обществено ползване, независимо от тяхната дължина и повърхност,  е предвидено на спасителния пост да работи един спасител. Допълнително е дадена възможност, по преценка на собственика,   за басейните за обществено ползване с дължина над 25 m или с повърхност над 312,5 m², в зависимост от специфичните характеристики на басейна и неговата посещаемост, броят на спасителите да може да се увеличи. С така прецизираните разпоредби броят на спасителите не се увеличава спрямо регламентирания досега.

   


	
	
	• Същото се отнася и до броя лекари със съответните професионални квалификации -
смятаме, че на първо място МЗ следва да се погрижи за решаване на проблемите с
липсата на медицински кадри в болниците на територията на цялата страна, а после
да въвежда изисквания за отваряне на допълнителни позиции, за така или иначе
недостигащите медицински специалисти.

	Не се приема.

	В разпоредбата на чл. 19, ал. 1 е регламентирано, че дейностите на медицинския екип може да се изпълняват от един от изброените  медицински специалисти по чл. 18, ал. 1. В чл. 19 е създадена нова ал. 3, с която е уточнено, че в случаите, в които медицинският и реанимационният екип са на едно и също място мед. специалистите по чл. 18, ал. 1, т. 2-3 се включват в състава на реанимационния екип.


	
	
	3. Невярно е заключението от частичната предварителна оценка на въздействието, че „Не се очаква предложения проект на акт да окаже финансово въздействие върху стопаните на водните площи..”, защото:
	
	

	
	
	• Предложеният в НВДОВПБОП „Чл. 9. ал. 1, т. 1” увеличава с 50% броя на спасителите на територията на по-голямата част от морските плажове в България.
Предложението не е мотивирано и с извеждането в разпоредбата на изискването за поставяне на спасителни постове през 100 м в „курорти от национално значение“ се променя количествено задължението за осигуряване на спасителни постове за огромен брой морски плажове, тъй като курортите с национално значение са посочени в Решение на Министерския съвет № 153 от 24 февруари 2012 г. за обявяване списък на курортите в Република България и определяне на техните граници и там попадат огромен брой морски плажове. Подобна значителна промяна следва да е подиктувана от неработеща действаща правна рамка (какъвто категорично не е настоящия случай), да е мотивирана детайлно от гледна точка на необходимост и изпълнение и не на последно място да е посочено тази промяна как засяга заинтересованите лица- нещо което изобщо не е засегнато нито в ЧПОВ, нито в мотивите на проекта на акт. В предложеният проект на подзаконов нормативен акт изобщо не е посочено защо се връща положението със спасителните постове отпреди 2020 г., когато поради липсата на кадри и осъвременяване на дейностите по водно спасяване, беше заложено по-адекватно и изпълнимо изискване за броя на спасителните постове и спасителни станции.
	Приема се.
	Разпоредбата на чл. 9, ал. 1, т. 1 е прецизирана като е запазен текста от действащата наредба.


	
	
	• Предложеният в НВДОВПБОП „Чл. 11 ал. 3” задължава стопаните на морски плажове да осигурят по един спасителен джет или лодка на всеки 5 спасителни поста
	Не се приема.


	Съгласно действащата към настоящия момент наредба изискванията са всеки спасителен пост да има  „спасителна лодка с гребла или извънборден двигател“ (пр. 2 към чл. 13, ал. 1).
Проектът  на наредба намалява броя на спасителните постове, на които следва да има лодка, като посочва, че спасително плавателно средство следва да има минимум на всеки пет постове. В тази връзка направеното предложение в проекта на наредба не само не утежнява, а напротив дава право на избор, предвид съвременните средства, а от друга страна действащите към момента специфични изисквания за лодка са облекчени.


	
	
	• Предложеният в НВДОВПБОП„Чл. 19. ал. 1 и ал. 2” задължават стопаните на морски плажове да осигурят по-голям брой медицински персонал от досегашната нормативна уредба.
	Не се приема.

	В разпоредбата на чл. 19, ал. 1 е регламентирано, че дейностите на медицинския екип може да се изпълняват от един от изброените  медицински специалисти по чл. 18, ал. 1. В чл. 19 е създадена нова ал. 3, с която е уточнено, че в случаите, в които медицинският и реанимационният екип са на едно и също място мед. специалистите по чл. 18, ал. 1, т. 2-3 се включват в състава на реанимационния екип. 

	
	
	• Предложеният в НВДОВПБОП „Чл. 27. ал. 3” задължава стопаните на морски плажове да осигуряват максимално обезопасяване, за цялата територия на морския плаж през периода 15 Юни - 25 Септември, вместо досегашния период на максимално обезопасяване на целия плаж - 1 Юли - 30 Септември. Следователно ще бъде задължително всички да поддържат максимален брой спасители за 40 дена повече годишно. Не става ясно по какъв нaчин и с каква цел вносителят предвижда да се обезпечи максималната степен на обезопасяване на цялата територия морските плажове в удължения срок, при положение, че голяма част от спасителите, които участват в обезпечаването на летния сезон обикновено са ученици или студенти, които приключват занятията си в края на месец Юни и започват учебната година в средата на Септември.
	Приема се.


	Разпоредбата е прецизирана.



	
	
	• Предложеният в НВДОВПБОП„Чл. 27. ал. 6” задължава стопаните на морски плажове да осигуряват водноспасителна дейност дори и извън летния туристически сезон, в случай че на стопанисваните от тях плажове има целогодишни обекти, които разполагат плажни принадлежности за удобство на посетителите си и през топлите дни на месеците Април, Май и Октомври. Въведеното изискване не е мотивирано и не става ясно защо се задължават стопаните на морски плажове да осигуряват водно спасяване в месеците, когато морската вода не е подходяща за влизане в морето. Наред с това се получава колизия с горепосочените разпоредби, които посочват периода на максимално обезопасяване на морските плажове.
	Не се приема.

	Разпоредбата на чл. 27, ал. 6 не определя такова изискване. Същата регламентира предоставянето на услуги, а не задължение за обезопасяване.



	
	
	• Предложеното с НВДОВПБОП „Приложение No 6” Задължава стопаните на морски плажове, да инвестират значителни средства в изграждането на спасителни станции, които по въведените изисквания следва да бъдат помещения, за разлика от досегашното „наблюдателна кула със сенник и ветрозащитни плоскости, сигнална мачта с комплект флагове”. Предложението отново не е обосновано, а се въвежда без ясна мотивировка от неговите ползи и предимства. Затова пък недостатъците му са очевидни- стопаните на морските плажове трябва да променят моделите си на финансиране за управление на морските плажове и да отделят допълнителни средства за изграждане на подобни помещения. Следва да се отбележи и обстоятелството, че досегашната уредба на спасителните станции предполагаше минимални интервенции на морския плаж и на пясъчната повърхност. Наред с това считаме, че за да се променя работеща уредба, следва да се установени проблеми и да са мотивирани предложения за промяна, какъвто не е настоящият случай.
	Приема се. 
	Приложение № 6 е прецизирано.

	
	
	• Предложеното с НВДОВПБОП „Приложение No 7” задължават стопаните на всички плажове с дължина на бреговата линия над 200 м., да оборудват медицинските пунктове, както до скоро се оборудваха единствено реанимационни пунктове. Освен това следва да се осигури от стопаните на морски плажове и подходящо моторно превозно средство за придвижване на реанимационния екип. Това е в пълно противоречие на ЗУЧК, където са изрично посочени изключенията, в които на морския плаж може да се вкарват превозни средства и това не е едно от тях. Получава се колизия с по-висшестоящ нормативен акт.
	Не се приема.


	Приложение № 7 не съдържа изисквания за броя на медицинските и реанимационни екипи, а определя оборудването на същите.
По отношение на твърдението за противоречие със ЗУЧК следва да се има предвид, че законът допуска използването на превозни средства при заплаха за човешкото здраве.


	
	
	4. Невярно е твърдението за неактуалност на действащата към момента Наредба за организация на водноспасителната дейност и обезопасяване на водните площи, тъй като частичната предварителна оценка на влиянието удобно е пропусната информацията, че същата многократно е актуализирана, като последната и актуализация е от 2020 г. и въведе изисквания, които да отговарят по-адекватно на съвременната действителност- наличие на кадри, на техническо оборудване и на наличие на множество нови медицински центрове по Черноморието. 
	Приема се по принцип.
	Докладът с мотивите е прецизиран.

	
	
	5. Невярно е твърдението, че НВДОВПБОП не засяга малките и средните предприятия.
Голяма част от концесионерите и наемателите на морски плажове са малки и средни предприятия, по-голямата част от подизпълнителите на договорите за концесия и наем на морски плажове са малки или средни предприятия, а всички гореизброени със сигурност ще бъдат засегнати от НВДОВПБОП ако бъде приета. Освен това проектът изобщо не е съобразен със сключените и действащи концесионни договори, където са заложени условията по осигуряване на задължителни дейности (две от които са водно спасяване и медицинско обслужване);
	Не се приема.
	С проекта на наредба не се завишават изискванията в сравнение с действащата наредба.


	
	
	6. С гласувания на второ четене на 09.02.2023 г. ЗИД на ЗУЧК се въвеждат изисквания към концесионерите и наемателите на морски плажове, за разрешение от кмета на общината или упълномощено от него лице, при използването на машини за задължителните
дейности, което създава възможност концесионерът или наемателят на морски плаж да не получи разрешение за използването на моторно превозно средство за транспортирането на подвижния реанимационен екип, което се предвижда в предложената НВДОВПБОП.
	Не се приема.
	ЗУЧК допуска използването на превозни средства при заплаха за човешкото здраве. 

	
	
	7. Не става ясно по какъв начин се очаква наредбата да окаже влияние на водния травматизъм, след като според официалната статистика на БЧК 70% от удавянията на територията на Република България стават в реки, язовири и други водоеми, а за тях не са предвидени мерки и орган за контрол на обезопасяването на водните площи.
	Приема се по принцип.
	Административно-наказателна отговорност (включително санкциите и административно-наказващите органи) за неспазване на разпоредбите на наредбата ще бъде регламентирана в Закона за здравето.


	
	
	8. Предложението за обособяване на участъци, определени за отдих на деца е противоречащо на редица разпоредби в действащото законодателство. Противоречия се съдържат и в самия текст на Наредбата. Така например, но не само в чл. 27, ал. 2 е посочено, че в програмата за водно спасяване трябва да е посочен участъкът за отдих на деца. Концесионерът, респ. наемателят няма как да знае дали морският плаж ще бъде посетен от организиран летен лагер. Освен това са смесени задълженията на организатора на организирания детски отдих и на концесионерите, респ. наемателите на морските плажове. Като цяло не може да се задължават концесионери/наематели по вече сключени договори да бъдат отговорни за организиран детски отдих, който е предмет на други нормативни актове и задължения на други държавни институции. Предложената Наредба, противно на твърдяното в предварителната оценка на въздействието, вменява на концесионерите и наемателите задължения, изпълнението, на които не може да бъде осъществено без значителни инвестиции и значително повишаване на основните им разходи, променяйки по този начин и инвестиционните модели на договорите за Концесия на морски плажове, за което съществува законова забрана. Предложената Наредба поставя в неравностойно положение Концесионерите и Наемателите на морски плажове спрямо всички останали стопани на водни площи и басейни, за които не е предвиден контролен орган или санкции, обезсмисляйки изцяло въвеждането на каквито и да е задължения за тях в нея. С предложената Наредба се създават неизпълними в настоящата обстановка изисквания за концесионерите и наемателите на морски плажове, понеже се въвежда изкуствена нужда от наемане на кадри, които са крайно необходими и недостатъчни за всички болници в България.
Ето защо Ви молим да вземете предвид всички гореизброени бележки и да и да не приемате горепосочените изменения в проекта на постановление за приемане на Наредба за организация на водноспасителната дейност и обезопасяване на водните площи и басейните за обществено ползване.
	Приема се. 
	Разпоредбата е прецизирана.


	4
	Иво Стефанов - председател на Асоциацията на концесионерите на морски плажове
(вх. № 15-00-31/14.02.2024 г.)
	


Направените коментари и предложения в това становище са идентични с тези в т. 1.
	Както т. 1.
	Мотиви съгласно т. 1

	5
	Йордан Стоянов, концесионер/наемател на плаж Буджака- Созопол
„БАМБУА“ ЕООД 
(вх.№ 26-00-436/16.02.2024 г.)
	



Становището е идентично с това по т. 1. и т.  45.
	Както т. 1 и т. 45.
	Мотивите по т. 1 и т. 45.

	6
	Иван Дачев, представляващ „Орко Бийч“ ЕООД, концесионер на плаж „Смокините-юг“
(вх. № 26-00-435/16.02.2024 г.)
	

Становището е идентично с това по т. 1. и т.  45.
	Както т. 1 и т. 45.
	Мотивите по т. 1 и т. 45.

	7.
	ЦПО „Институт за водна безопасност“
(вх. № 26-00-530/28.02.2024 г.)
	



	Приема се по принцип
	Направените предложения са по текстове на действащата наредба, а не по публикувания за обществено обсъждане проект на наредба. При изготвянето на проекта на наредба експертите от работната група са идентифицирали и включили наредбата и в приложенията разпоредби, които обхващат направените в становището предложения.

	8
	Иван Дачев, представител на фирма „Блек Сий Бийч“ ЕООД, концесионер на морски плаж „Къмпинг Веселие“
(вх. № 26-00-434/16.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45.

	9.
	"Интерхотел -Сандански- България” АД
( 26-00-462/16.02.2024 г.)
	

Становището е идентично с това по т. 1
	Както т. 1
	Мотивите по т. 1

	10
	Светлин Стефанов, представляващ „Бялата лагуна“ ЕАД - с. Топола, общ. Каварна, концесионер на морски плаж „СБА“
(вх. № 26-00-431/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1, т. 44 и т. 45

	11
	Елеонора Христова, представляваща ДИ ЕН ТРЕЙД ООД, концесионер на морски плаж Аспарухово – гр. Варна и морски плаж Бутамята – община Царево
 (26-00-430/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	12
	Иван Тодоров, представляващ Черноморска брегова група ЕООД, концесионер на морски плаж „Смокини-север“ и „Каваци-север“
(вх. № 26-00-432/15.02.2024 г.)	
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	13
	Даниел Георгиев, представител на „Естет Билд“ ООД,
концесионер/наемател на морски плаж „Балчик-централен” 
(вх. № 26-00-427/15.02.2024 г.) 
	

Становището е идентично с това по т. 1. 

	Както т. 1 
	Мотивите по т. 1

	14
	Стоян Георгиев, представител на  БУЛ ПРИМ ГРУП ООД - концесионер на морски плаж
„Приморско-север”, гр. Приморско, обл. Бургас 
(вх. № 26-00-426/15.02.2024 г.)
	

Становището е идентично с това по т. 1. 

	Както т. 1	
	Мотивите по т. 1

	15
	Стойчо Стоев, представител на „Оазис Бийч“ ООД, концесионер на морски плаж „Къмпинг Оазис“
(вх. № 26-00-418/15.02.2024 г. )
	

	Както т. 1 и т. 45.
	Мотивите по т. 1 и т. 45

	16
	Ангел Палийски, представител на „Амадеус Ей Си Джи“ АД, концесионер/наемател на морски плаж „Слънчев ден“, общ. Варна, обл. Варна
(вх. № 26-00-420/15.02.2024 г. )
	


Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	17
	Ангел Палийски, представител на „Ей Си Джи Трейд“ ООД 
концесионер/наемател на морски плаж „Равда-Национален детски комплекс“, общ. Несебър, обл. Бургас
(вх. № 26-00-419/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	18
	Атанас Желев, представлявана от „Тидо 13“ ЕООД, наемател на морски плаж „Сарафово-юг“
(вх. № 26-00-422/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	19
	Валентин Станев
Управител на „М и П МЕНИДЖМЪНТ“ ЕООД
 (вх. № 26-00-437/16.02.2024 г.)
	

Становището е идентично с това по т. 1.

	Както т. 1 
	Мотивите по т. 1

	20
	Илиян Иванов,  управител на „СИС 2012“ ЕООД, концесионер на морски плаж Слънчев бряг-юг 
(вх. № 26-00-425/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	21
	Вася Павлова, управител на „РВК 1“ ЕООД, концесионер на морски плаж „Слънчев бряг-централен“, общ. Несебър
(вх. № 26-00-424/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	22
	Кирил Спасов, управител на 
„Ауто Фактор“ ООД  концесионер на морски плажове „Несебър-юг“, Поморие-изток, Созопол- централен и Созопол- Харманите
(вх. № 26-00-423/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Мотивите по т. 1 и т. 45

	23.
	Иван Георгиев, директор на Институт за водна безопасност (вх. № 33-00-25//15.02.2024 г.)

	
С над 7 години опит kNG Водноспасителна служба е най-големият доставчик на спасителни услуги в сферата на обезопасяването на водни площи на черноморското крайбрежие в България. Понастоящем нашата мрежа предоставя услуги за над 28 отделни локации, морски плажове, 6 хотелски комплекса и къщи за гости и с продължаващо разрастване. Ние наемаме и управляваме сезонно над 360 спасители всяка година. Съществуваме, за да поддържаме основните принципи и ценности, заложени в стратегията на службата на този браншови конкурентен пазар, минимизиране на водния травматизъм и превенция на водната безопасност. Операциите на kNG поддържат и допринасят за животоспасяващи дейности във водните площи на страната, защото ние вярваме, че нулата е постижима цел в борбата с водния травматизъм.
От м. Юни 2020 година, kNG предлага национално акредитирани квалификации, обучение и преквалификации, посредством
Институт за водна безопасност - лицензиран Център за професионално обучение, съгласно чл.20, чл. 42, т. 2 от Закона за професионалното образование и обучение в Република България под
 
Така изготвеният Проект за Постановление на Министерския съвет за приемане на Наредба за водноспасителната дейност и обезопасяването на водните площи и басейните за обществено ползване, изготвен в изпълнение на разпоредбата на чл.78а от Закона за здравето би причинил следните отрицателни (икономически/социални/екологични) въздействия:
1. Няма да бъде установена цялостната правна рамка за регулация на обществените отношения в тази област в съответствие с изискванията на законовите и подзаконови нормативни документи в Република България.
2.	Липсата на човешки ресурс за изпълнение на дейностите ще бъде още по-осезаем и практически ще бъде не изпълним този проект за водноспасителна дейност и обезопасяване на водни площи. С въвеждане в националното законодателство на осъвременени и актуализирани изисквания в тази област, се очаква да се постигне по-високо ниво на защита за опазване на здравето на човека, посредством прилагане на превантивни мерки в областта на обезопасяването на водни площи. С проекта на наредба тази фундаментална цел няма да може да бъде постигната, напротив поради не обосновано завишените изисквания и критерии ще бъде постигнат обратен, негативен ефект.
3.	Не може да се гарантира устойчивост в прилагането на регулациите и изискванията, което ще окаже негативни въздействия върху стопаните на водните площи и басейните за обществено ползване. Като резултат от прилагането на новите разпоредби се очаква влошено управление на рисковете за човешкото здраве преди всичко на самия спасителен състав и това на посетителите на водни площи.
4.	Очаква се така предложения проект на нормативен акт да окаже негативно финансово въздействие върху стопаните на водните площи или басейните за обществено ползване поради обстоятелството, че необосновано и в разрез с законовите нормативи в страната се въвеждат нови изисквания, които да налагат разходването на допълнителен значителен финансов ресурс, което за съжаление ще бъде обратнопропорционално с очакваните резултати.
5.	С проекта се регламентират въпроси, свързани с опазване на околната среда, но и към настоящия момент не е извършен съгласува телен процес с ресорното министерство, относно използването на транспортна техника за придвижване на морските плажове.
б. С промяната на сроковете за поетапно разкриване и закриване на спасителни постове - вменява икономическа тежест на стопанина!
Това в себестойност означава, към днешна дата, увеличение на разходите за труд, но по тревожното и неизпълнимо, е че няма как да се гарантира, наличието на човешки ресурс, който да го изпълни. Няма достоверен официален анализ, върху основата на който да се определят и съответно вменяват задължения какви спасителни средства да се употребяват. Няма разграничения между морските плажове в курортите от национално значение и останалите такива. Поради практическата невъзможност от изпълнение на задължителните дейности по осигуряване на необходимия брой човешки ресурс, последствията може да са вина от искове и кръвнини при възникване на инцидент с летален край ... за стотици хиляди левове.
Така изготвеният Проект за Постановление на Министерския съвет за приемане на Наредба за водноспасителната дейност и обезопасяването на водните площи и басейните за обществено ползване е изготвен в изпълнение на разпоредбата на чл.78а от Закона за здравето би причинил следните Специфични въздействия:
1.Нарушава се правото на конкуренция, специализирани спасителни служби да упражняват дейността и се вменява задължение и обвързаност към единица НПО - субект да контролира човешкия ресурс, необходим за дейността в разрез с множество законови и подзаконови нормативни актове, липсата на собствена административна документация, отговаряща на нормативните изисквания в страната в сферата на образованието и трудовото законодателство.
2.	Продължава да се вменява и налага използването на несъществуващи в правния мир термини „воден спасител", не кореспондиращ с регламентираните към момента в НКПД длъжности и професии, които могат да бъдат, обучавани, заемани и съответно трудоустроявани.
3.Административна тежест: Налагане на зависимост от единица НПО субект, който няма необходимия ценз, капацитет и нарушаващ фундаменталните принципи на Европейското законодателство за конкурентна среда и свободно движение на хора, стоки и капитали.
4.Приложено Ви предоставям:
1.Частична предварителна оценка на въздействието на проекта за постановление за приемане на Наредба за водноспасителната дейност и обезопасяването на водните площи, и басейните за обществено ползване;
2.Проект на наредба за водноспасителната дейност и обезопасяването на водните плющи.
	Не се приема
	Не се съдържат конкретни предложения.
С проекта на наредба се актуализират изискванията за обезопасяване на откритите водни площи и басейните за обществено ползване отнасящи се до съответното минимално и максимално обезопасяване и поставянето на необходимите обозначителни знаци, както и за организирането на водноспасителната дейност при откритите водни площи и басейните за обществено ползване, които подлежат на максимално обезопасяване. 
Целта е да се постигне най-висока степен на опазване на живота и здравето на хората и превенция на водния травматизъм.
С проекта на наредба се регламентират и актуализират, в съответствие с изпълняваните дейности, изискванията отнасящи се до устройството и оборудването на спасителните постове и спасителните станции и личната екипировка на спасителите. С цел превенция на водния травматизъм детайлно са разписани изискванията, на които трябва да отговарят наблюдателната вишка, която се изгражда на всеки спасителен пост, както и изисквания към територията около нея. Изискванията са съобразени и с това дали наблюдателната вишка е изградена към открита водна площ и морски плаж или басейн за обществено полазване. Детайлизирани са и изискванията по отношение на информационното табло, което се поставя на гърба на наблюдателната вишка, вкл. и по отношение на информацията, която се предоставя чрез информационното табло. Определят се и видовете спасителни плавателни средства, с които задължително се оборудва спасителният пост на водна площ и морски плаж .
Актуализират се и се детайлизират задълженията и изискванията към водните спасители, като с наредбата се дава възможност обучението на водните спасители да се осъществява освен от Българския Червен кръст и от други обучаващи институции, които следва да са осигурили специалисти по водно спасяване и лекари с призната специалност „Анестезиология и интензивно лечение“ или „Спешна медицина“, които да участват в провеждане на обучението. 
С проекта на наредба се предвижда и възможността като водни спасители да бъдат назначавани и лица, придобили това право в други държави, с цел да се създадат максимални условия и възможности за бизнес-операторите за по-лесно изпълнение от тяхна страна на изискванията за обезопасяване на водните площи. 
Прието  е  предложението по т. 2 за уеднаквяване на терминологията с  НКДП, като терминът „воден спасител“ е заменен с термините „спасител на плаж“ и „спасител на басейн“.
С проекта на наредба се въвежда нов часови диапазон за обезпечаване на водноспасителната дейност на водни площи определени за къпане по реда на Наредба № 5 от 2008 г. за управление качеството на водите за къпане, като се предвижда това да става от 9.00 до 18.30 часа ежедневно, вместо досега определения срок от 08.30-18.00 часа. Предложението е продиктувано от установена в практиката по–голяма посещаемост от плажуващи, както и по-благоприятни температурни условия за ползване на водните площи в посоченото време. По този начин се намаля с 30 минути изискуемото време, за което се изисква максимално обезопасяване.
С проекта на наредба се прецизират и изискванията по отношение на спасителните плавателните средства и техния брой, като предвид съвременните обществени отношения се дава възможност на стопаните на водни площи да изберат да осигурят лодка или джет, като едновременно са премахнати специфичните изисквания към лодките, което дава по-голям избор на стопаните. Не на последно място с проекта на наредба се предвижда да бъде осигурено едно спасително плавателно средство на пет спасителни постове, а не както досега на всеки спасителен пост.
С проекта на наредба се актуализират и детайлизират изискванията към медицинските специалисти и оборудването на медицинските екипи. Дава се възможност в медицинските и в подвижните реанимационни екипи на водни площи и басейни за обществено ползване да работят не само лекари и медицински сестри, както беше към момента, но и фелдшер или лекарски асистент, акушерка и парамедик втора, трета или четвърта степен на професионална квалификация. От друга страна отпада изискването лекарите задължително да са с призната специалност по анестезиология и реанимация 
 Предвидено е дейността на медицинските специалисти в подвижните реанимационни екипи и в медицинските екипи да може да се подпомага от парамедици втора, трета или четвърта степен на професионална квалификация, преминали обучение по оказване на първа помощ при водни и други животозастрашаващи инциденти, организирано от Българския Червен кръст, без същите да могат да осъществяват самостоятелно дейностите в реанимационни екипи и в медицинските пунктове. В съответствие с професионалната квалификация и компетентностите, които притежават лекарите и останалите медицински  и немедицински специалисти, както и с дейностите, които могат да извършват самостоятелно или под контрол, е актуализирано и обзавеждането и оборудването на медицински пунктове и реанимационните екипи. 
Заедно с това е създадена възможност, стопанинът на водната площ или басейна за обществено ползване, да осигури изпълнението на изискванията за осигуряване както на медицинско обслужване, така и на обзавеждането и оборудването на медицинските пунктове и реанимационните екипи самостоятелно или чрез сключване на договор с лечебно заведение.
С наредбата се регламентира, че медицинския и реанимационния екип са част от екипа на спасителната станция на черноморските плажове като по този начин се облекчават изискванията по отношението на осигуряване на медицински пунктове по черноморското крайбрежие.
С проекта на наредба отпада изискването за осигуряването и оборудването на реанимационни пунктове на басейните за обществено ползване и плажовете на язовири, реки и др. водни площи във вътрешността, като е предвидено медицинското обслужване да се осигурява  само чрез  медицински екип, без реанимационен. По този начин от една страна ще се осигури, в границите на разумния минимум, медицинското обслужване на водноспасителната дейност на тези водни площи, а от друга ще се създадат условия за намаляване на тежестта към бизнес-операторите.
С цел  ненатоврване бюджета на бизнес операторите е предвидено, в случаите, в конто медицинския и реанимационния екип са заедно фелдшерът, лекарският асистент медицинската сестра или акушерката, които са част от медицинския екип, да се считат за част и от реанимационния екип. По този начин отпада необходимостта, към лекаря от реанимационния екип, да се назначава друго медицинско лице освен това, което вече е включено в състава на медицинския екип. С така създадената възможност се очаква да се намали финансовата тежест за бизнеса.
С проекта на наредба е създадена и възможност стопаните на водни площи, по своя преценка, да създават условия за придвижване на медицинските екипи на територията на обезопасяваните плажове при необходимост, осигурявайки подходящи транспортни средства. По този начин стопаните на водни площи ще могат да създават условия за мобилност на медицинските специалисти от медицинските пунктове в случаите, когато е необходимо бързото им придвижването за оказване на медицинска помощ на мястото на инцидент.
С наредбата изискването за стационарно разположени реанимационни пунктове по черноморското крайбрежие е заменено със сформиране на подвижни (мобилни) реанимационни екипи, които бързо ще могат да се придвижат до мястото на инцидента, което създава условия за оказване на максимално възможната спешна медицинска помощ на място. По този начин от една страна се намалява времето до оказване на спешни специализирани реанимационни дейности при необходимост и от друга – постига се непрекъснатост на процеса по спасяване на пострадалите от дейностите по спасяване, прилагани от спасителите – към спешната медицинска помощ, оказвана от квалифицирани медицински специалисти, което очаквано ще повиши ефективността и ефикасността, а заедно с това и резултатността на прилаганите спасителни мероприятия и не на последно място ще намали разходите на стопаните на водни площи.
С приемането на нормативния акт и осъвременяването на изискванията, отговарящи на новите обществени отношения се очаква да се запазят и подобрят условията за осигуряване безопасността, живота и здравето на ползвателите на водни площи и басейни за обществено ползване.
Не се очаква предложеният проект на акт да окаже финансово въздействие върху дейността на стопаните на водните площи или басейните за обществено ползване поради обстоятелството, че не се въвеждат нови изисквания, които да налагат разходването на финансов ресурс, а напротив отпадат изискванията за изграждането на реанимационен пункт и неговото поддържане, оборудване и обезпечаване с медицински персонал и се облекчават изискванията към квалификацията на лекарите, работещи в медицинските пунктове и реанимационните екипи. Дава се възможност осигуряването на медицинското обслужване да се осъществява самостоятелно или чрез сключен договор с лечебно заведение, регистрирано по реда на Закона за лечебните заведения. Създават се условия медицинските специалистите от медицинския и реанимационния екип да работят заедно. Създават се условия обучението на спасителите да се извършва и от други обучаващи институции освен от БЧК, както и възможността на територията на страната да работят спасители, които са получили своята квалификация в друга държава, с което се очаква да се увеличи броя на спасителите в страната и от там да се намали натоварването за стопаните на водни площи. Прецизират се изискванията към оборудването на спасителните постове и се облекчават изискванията към спасителните плавателни средства и техния брой, с което ще се облекчат разходите на стопаните на водни площи.

	24
	Даниел Захариев
концесионер/наемател на морски плаж „Къмпинг Делфин“
Тива Интернешанъл ООД
(вх. № 26-00-415/15.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Виж коментарите по т. 1 и т. 45

	25
	Петър Първанов
концесионер/наемател на морски плаж „Обзор – Юг“
(вх. № 94-508/14.02.2024 г.)
	

Становището съдържа предложения и коментари, които се съдържат и в становището по т. 1
	Както т. 1.
	Виж коментарите по т. 1

	26
	Кирил Йовнов,
Концесионер на морски плаж Силистар, гр. Синеморец
ММ-Груп Силистар ООД
(вх. № 26-00-405/14.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Виж коментарите по т. 1 и т. 45

	27
	Валентин Николов, концесионер на морски плаж „Каварна“
„Роял Бей“ ЕООД гр. Каварна
(вх. № 26-00-414/14.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Виж коментарите по т. 1 и т. 45

	28
	Елза Радкова, представител на „Дюни“ АД, концесионер на морски плаж „Дюни“, вх. № 26-00-440/16.02.2024 г.
	

Становището е идентично с това по т. 1. и т.  45.

	Както т. 1 и т. 45.
	Виж коментарите по т. 1 и т. 45

	29
	Георги Чапкънов, представител на Внид Бийч ООД, концесионер на морски плаж „Нов плаж Свети Влас“, „Свети Влас-Изток“, „Свети Влас-централен“.
(вх. № 26-00-439/16.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Идентично с т. 1 и т. 45

	30
	Мариана Тодорова – представител на „Мит Секюрити 85“ ЕООД, концесионер на морски плаж Каваци-юг
(вх. № 26-00-451/16.02.2024 г. )
	

Становището е идентично с това по т. 1. и т.  45.

	Както т. 1 и т. 45.
	Идентично с т. 1 и т. 45

	31
	Мая Даскалова, представител на   Л-Петрол инвестмънт ООД, концесионер на морски плаж Ахтопол- Север-източна зона (вх. № 26-00-442/16.02.2024 г.)
	

Становището е идентично с това по т. 1. и т.  45.

	Както т. 1 и т. 45.
	Идентично с т. 1 и т. 45

	Национално сдружение на общините (вх. №  63-00-41/16.02.2024 г.)

	За подготовка на становище по проекта на нормативен акт НСОРБ проведе проучване сред общините. 
Със Заповед № Р-145/16.10.2020г. на Министър – председателя на Р България бе сформирана междуведомствена работна група с участието на експерт от Сдружението, която да изготви анализ на необходимостта от съществуване на услуги 2010 „Издаване на разрешително за ползването на плувен басейн през летния сезон“ и 2049 „Издаване на разрешително за ползването на морски плаж през летния сезон“, както и да предложи решения за проблемите, идентифицирани в анализа в срок до 15 декември 2020 г. В резултат от извършената работа бе подготвен доклад, съгласно който да се възложи на министъра на здравеопазването и на министъра на туризма да изготвят и внесат в Министерския съвет изменение в действащата Наредба за водноспасителната дейност и обезопасяването на водните площи. Посочено бе, че е необходимо да се измени основанието за приемане на наредбата, както и да се предвиди, че комисията, определена от кмета на общината не проверява и не разрешава ползването през летния сезон на плувните басейни и плажовете, отдадени на концесия. Заложено беше също, че следва да се организира заличаване на услуги 2010 „Издаване на разрешително за ползването на плувен басейн през летния сезон“ и 2049 „Издаване на разрешително за ползването на морски плаж през летния сезон“ от Административния регистър в срок от две седмици, след съответните промени в Наредбата за водноспасителната дейност и обезопасяването на водните площи отнасящи се за тях. Министърът на здравеопазването и министърът на туризма да изготвят и внесат проект на Закон за изменение и допълнение на Закона за здравето, с което да се определи министърът / министрите, отговорни на внасяне на наредбата по чл.78а.
Във връзка с гореизложеното и на база получените становища и коментари от проведеното проучване, даваме принципни бележки и предложения в Приложение 1.
Принципни бележки:
	


































































	
































































	
	
	Обръщаме внимание, че проекта на НВДОВПБ, заедно с частичната оценка на въздействието не е съгласуван с НСОРБ, съгласно изискванията в чл. 27, ал. 2 от Закона за нормативните актове.
	Не се приема.

	С проекта на нормативен акт не се възлагат изрични правомощия на кметовете на общини. Проектът е публикуване за 30 дневно обществено обсъждане.

	
	
	Считаме, че следва да се изпълнят предвидените действия в горецитирания доклад на междуведомствената работна група. Съгласно чл. 78а, ал. 2 от Закона за здравето, изискванията към водноспасителната дейност и обезопасяването на водните площи и басейните за обществено ползване се определят с наредба на Министерския съвет, а не от министъра на здравеопазването. С цел законосъобразност на издадения нормативен акт, с който се отменя действащата Наредба за водноспасителната дейност и обезопасяването на водните площи и в съответствие с чл. 114 и чл. 115 от Конституцията на Р България е необходимо първо да се измени горецитираната разпоредба в Закона за здравето, която да предвиди правомощия на министъра на здравеопазването по издаването на наредба с посочения предмет.
Закона за Здравето … 
	Не се приема.


	Действащата наредба е приета с Постановление на Министерския съвет и следва да бъде отменена с постановлението, с което се приема новата наредба.


	
	
	И не на последно място по важност, бихме искали да поставим на вниманието Ви два проблема, които пряко засягат водноспасителната дейност и осигуряването на медицинско обслужване на водните площи и басейните за обществено ползване. В страната се задълбочава проблемът с недостига на спасители по плажовете в страната, поради ниския интерес към професията. По данни на социологически агенции, средната възраст на активните спасители е около 50 г., което показва тенденция на застаряване.
В тази връзка, предлагаме да се организират по-голям брой и по-достъпни обучителни курсове, така че да се привличат и мотивират млади хора. За поддържането на физическата подготовка на спасителите и техните умения би било подходящо на даден времеви интервал, същите да полагат физически тестове и опреснителни занятия.
	Приема се по принцип.



	С наредбата се създава възможност обучението да се извършва от различни обучителни организации, а не както досега само от БЧК.
В наредбата са разписани изисквания и за поддържане на физическата подготовка на спасителите.


	
	
	При очерталия се дефицит от лекари и медицински специалисти в болничната и извънболничната помощ на национално ниво, все по-трудно ще се намират такива, които да осигуряват медицинско обслужване на водните площи и басейните за обществено ползване. Независимо, че е предвидена възможност за сключване на договор с лечебно заведение, предлагаме да се въведат и други подходящи механизми, чрез които да се осигури необходимия персонал, чрез който да се гарантира здравето и сигурността на гражданите, напр. за басейните с дължина до 25 м. и до 312,5 кв. м.

	Приема се по принцип.


	Не е направено конкретно преложение.

	Ламс Холдинг Груп ООД (вх. № 26-00-457/15.02.2024 г.)
	



Съдържа предложения и коментари, които се съдържат и в становището по т. 1


	Както по т. 1.
	Мотивите по т. 1.

	Джедар (вх. № 26-00-458/15.02.2024 г.).
	


Съдържа предложения и коментари, които се съдържат и в становището по т. 1

	Както по т. 1.
	Мотивите по т. 1.

	35.
	Алфа Дилева (вх. № 26-00-455/15.02.2024 г.).
	


Съдържа предложения и коментари, които се съдържат и в становището по т. 1

	Както по т. 1.
	Мотивите по т. 1.

	36.
	Карлтън (вх. № 26-00-455/15.02.2024 г.).
	


Съдържа предложения и коментари, които се съдържат и в становището по т. 1


	Както по т. 1.
	Мотивите по т. 1.

	37.
	Атрикор (вх. № 26-00-452/15.02.2024 г.).
	



Съдържа предложения и коментари, които се съдържат и в становището по т. 1

	Както по т. 1.
	Мотивите по т. 1.

	38.
	Сискор (вх. № 26-00-4524/15.02.2024 г.)
	



Съдържа предложения и коментари, които се съдържат и в становището по т. 1

	Както по т. 1.
	Мотивите по т. 1.

	
	СИС 2012 ЕООД
(26-00-425/15.02.2024 г.)
	


Становището е идентично с това по т. 1 и т. 45.

	Както по т. 1 и т. 45.
	Мотивите по т. 1 и т. 45.

	40.

	Васил Загорчев
Председател на Национален синдикат на спасителите
(ел. поща dzk@mh.government на 17.02.2024 г. 15:16 h)

	Като дългогодишен специалист в сферата на водноспасителната дейност, с опит в обезопасяването на водни площи у нас и в чужбина, желая да изразя становище по така предложения проект за наредба, както и да предоставя, надявам се градивни предложения.
Адмирирам инициативата за придвижване на този така дългоочакван нормативен акт в процедурата по неговото дооформяне и приемане. Безспорно, близо тридесет години след приемането на сега действащата наредба за водноспасителната дейност и обезопасяването на водните площи, вече е утвърдено убеждението, че в този си вид наредбата не може пълноценно да урежда обществените отношения и проблеми нейн предмет.
В положителен преглед, изцяло новата наредба има няколко безспорни достойнства. Такива според мен са:
 Включването на басейните за обществено ползване в обхвата на регулираната материя. Дълги години тези обекти оставаха в един вакуум, в който стопаните на такива обекти трябваше да импровизират с обезопасяването, при липса на конкретика и ясни критерии за обезопасяване.   Похвален е стремежът за значително облекчаване на медицинското осигуряване на стопанисваните морски плажове, чрез въвеждане на по-реалистични (изпълними) параметри от гледна точка на медицинския персонал. В продължение на този подход се явява и предвидената възможност за стопаните на водни площи да осигуряват медицинска помощ включително и чрез сключване на договор с лечебно заведение (чл. 21 Наредбата).
 Отстраняването на остарели и несъстоятелни формулировки от настоящата наредба също е положителен момент (напр. премахването на средно обезопасяване, понятието за район на действие с радиус 600 м., гребни лодки, ненужни медикаменти и апаратура за медицинските/реанимационни пунктове и други подобни).
 Възможността за включване и на други обучаващи организации в подготовката на спасители, при запазването на контролните функции на БЧК е отново един справедлив и балансиран подход, който най-очаквано ще повиши кадровото обезпечаване за в бъдеще.
Проекта, също така представлява и добър опит за унификация на специфичните понятия, респективно техните аналози, които се срещат в други нормативни актове.
Наред с оценяването на изцяло положителните промени, намирам за справедливо и да обърна внимание на някои недостатъци, непълноти на проекта. 
С желание да допринеса за изчистване на формулировки, допълване на някои от нормите, както и прецизиране на конкретни текстовете, поради което предлагам на Вашето внимание следните предложения за изменение и/или допълнение на текстовете на проекта:










	









































































	










































































	
	
	1.	В текста на чл. 2 в обхвата на водноспасителната дейност (ВСД) би следвало да се добави „дейности по превенция на удавянията". Мотиви: в теорията и практиката на водното спасяване у нас и в международен план се възприема, че темата за превенцията на удавянията е не просто неразделна част от ВСД, тя е нейна централна тема и цел (ВР. чл. 33 (1), т. З, т. 5 и 7)
	Не се приема.


	В Закона за здравето е възприет термина „превенция на водния травматизъм”. Същият се използва и в чл. 1 от проекта – като цел на водноспасителната дейност. 





	
	
	2.	В чл. 3 (2) да се допълни „опасности при къпане и плуване". Мотиви: Тъй като в допълнителните разпоредби не виждаме обяснение на понятието ”къпане”, но в житейски смисъл то се възприема като дейност различна от плуването.
	Приема се. 


	

	
	
	3. В чл. 6 (5), изр. 2 да се допълни по следния начин: в населените места стълбите се поставят на разстояние до 200м „една от друга", а извън населените места до 500 м „една от друга". Или ако се цели краткост на нормата, думата „разстояние” може да се замени с „отстояние". Мотиви: В сегашния текст не става ясно „до 200м/500м” от какво, т.е. коя е отправната точка.
	Приема се.
	

	
	
	4.	В чл. 8 да се замени думата „организират” с „обезпечават". Мотиви: Организирането на извършване на ВСД е процес на подготовка и привеждане в действие. Обезпечаването от своя страна е дейност, която обхваща цялостно описаните процеси във времеви диапазон (например: за целия летен сезон или целогодишно).
	Приема се.

	

	
	
	5.	В чл. 8, т. 4 се получава противоречие с нормите на чл. 14 (3) и (4). В чл. 14 се дават критерии за понятията зона на спасяване и район на действие (които очевидно касаят открити водни площи), а в чл. 8, т. 4 се вменява правомощие на стопанина на водната площ да определя зона на спасяване и район на действие на спасителен пост/станция. Също така този текст се преповтаря смислово в чл. 14 (1)! От друга страна в обхвата на чл. 8 са водните площи и басейните за обществено ползване, като при последните не е възприето да се говори за зона на спасяване и район на действие (поне в теорията и практиката за сега не е застъпено такова схващане).
Предложение: 1) да се премахне т. 4 от чл. 8;
2) Ако се остави възможност за стопанина на водна площ, съвместно с ръководителя на спасителна станция/постове, заедно да определят зоната на спасяване и района на действие, то следва изрично в чл. 14 (1) да се допълни, че „това не може да става при нарушаване на критериите описани в (3) и (4) на чл. 14. Мотиви: логиката е, че стопанина на водна площ и ръководителя на станцията/постовете могат да заложат по-стриктни критерии за обезопасяване на водната площ (например: зоната на спасяване да бъде 50м от брега, респективно близките плаващи знаци да са на дълбочина по-малко от 2м, а района на действие да бъде на 120м от брега), но не може да надвишават тези критерии. Това е един фундаментален ВЪПРОС относно обезопасяването на морските плажове, при който е наложително да се подходи с голяма доза прецизност и яснота в изписването на нормата. Следва да се има предвид и нормата на чл. 3 т. 2 от ЗУЧК, която регулира обхвата на черноморското крайбрежие до акватория с широчина 200м, измерена от бреговата линия.
	Приема се. 
	Разпоредбите са прецизирани.



	
	
	6.	В чл. 8, т. 5 думите „информационни табла” да се заменят с „обозначителните табели по чл. 7 (1). 
	Не се приема.
	Информационните табла са само един от видовете обозначителни табели описани чл. 7 (1), чието поставяне е ангажимент на стопаните на водни площи и басейни за обществено ползване. Информационните табла дават по-голяма информация на плажуващите от обозначителните.

	
	
	7.	В чл. 10 и чл. 12 се разкрива фигурата на т. нар. ръководител на спасителни постове/спасителна станция, която по функция заменя досега действащия „Старши” спасител В текста на сега действащата наредба в чл. 16 (2) изрично е записано, че  ,Началник на спасителната станция може да бъде само правоспособен спасител, завършил курс и притежаващ документ за инструктор по водно спасяване.” Ако в действителност волята на нормотвореца е да има припокриване на тези длъжности би следвало в преходните и заключителни разпоредби да се изведе, че спасителите изкарали курс „Старши спасител/Инструктор по водно спасяване” притежават еквивалентна квалификация да бъдат назначени за ръководители на спасителна станция/постове.
	Приема се по принцип.


	Разпоредбата на чл. 12, ал. 1 е прецизирана.
В проекта на наредба е регламентирано единствено обучение за спасител и , не се предвижда обучение за „старши спасител”. Ръководителят на станция или постове е също лице преминало обучение за „спасител на плаж” или съответно „спасител на басейн“, на което се възлагат допълнителни функции.


	
	
	8.	В чл. 12 (3) се вменява задължение на ръководителя на станция/постове да провежда тренировъчни занимания със спасителите най-малко два пъти седмично. Тази норма поражда следните въпроси: В какво време следва да се провеждат тези занимания? В работно или извънработно? Следва ли да се заплаща като извънреден труд и как се администрира? Ако стане трудова злополука например със спасител по време на тренировка, как се разпределят отговорностите (добре съм запознат със смъртния случай на спасител по време на тренировка, проведена непосредствено след приключване на работния ден през м. юли 2013 г. Казуса прерастна в продължителен съдебен процес срещу работодателя с много неизвестни). Съща така, на задължението за организиране на тренировки от ръководителя, не кореспондира насрещно задължение за участие от страна на спасителите, тъй като чл. 33 (1) т. 6, не уточнява дали поддържането на физическата и професионална подготовка трябва да се осъществява чрез групови/организирани или лични занимания. Да не говорим, че с оглед неизяснената квалификация на т. нар. „ръководител” (липса на критерий за ценз, липса на конкретно изискване да бъде спасител), не може да се гадае дали той би бил годен за провеждане на тренировъчни мероприятия на спасители само поради обстоятелството, че стопанина на водната площ го е назначил за такъв. Считам, че е резонно да се помисли върху визираните текстове с оглед предложените въпроси.
	Приема се

	Член 12 е прецизиран по отношение квалификацията на ръководителя, а по отношение на физическата подготовка изричното изискване ръководителят да провежда тренировъчни занимания със спасителите най-малко два пъти седмично за поддържане на физическата им форма и професионалните им умения е отменено. Регламентирано, е че всеки спасител носи отговорност за поддържането на  физическата си подготовка и професионалните си умения на необходимата степен за извършване на спасителни акции. По този начин е дадена възможност от една страна, а от друга е вменена отговорност на всеки спасител, в зависимост от своята форма и физиологично състояние,  сам да взема решение кога, как и на какъв времеви период да извършва дейности за поддържане на физическата си форма и професионални умения.


	
	
	9.	Относно задължението в чл. 13 (2) изр. 2 за ежедневна проверка на връзката в началото на дежурството, изразявам становище, че това практически трудно би сработило. Мотиви: десетките спасителни станции започват по едно и също време дежурството си. Връзката с диспечера в ИА”МА” Варна (по телефона най-вероятно) ще бъде силно натоварена и трудно осъществима в началото на деня, поради многобройните обаждания. От друга страна каква е функцията на Морския спасителен и координационен център в гр. Варна с плаж „Приморско - север“ например, чиито спасители при нужда ще звъннат на 112 и ще очакват съдействие от по-близко стоящ плавателен съд (ако и тази връзка да се опосреди от центъра във Варна). Като, че ли нормата е по-скоро излишна.
	Не се приема.

	В работата на работната група, изготвила проекта на наредба, като членове взеха участие и представители на  ИА „Морска администрация“, които прецизираха визираните текстове. В допълнение, в рамките на съгласувателната процедура,  е получено становище от Министерство на транспорта и съобщенията, което няма бележки и предложения по визираните разпоредби.


	
	
	10.	В чл. 14 (1) е записано, че стопанинът на водната площ съвместно с ръководителя на спасителната станция оказва спасителна помощ. За каква точно помощ става дума? Участие в спасителна акция ли? Спасител ли трябва да бъде съответния концесионер/наемател на плажа Предложение: думите „оказва спасителна помощ” да се премахнат от нормата на чл. 14 (1). Както споменах по-горе в т. 7, следва да се уточни дали оказването на спасителна помощ би следвало да бъде задължение и за „ръководителя” на спасителна станция/постове, поради липсата на изрични изисквания към неговата квалификация.
	Приема се. 


	Разпоредбата е прецизирана.



	
	
	11.	Предлагам в чл. 14 (3) думата „означава” да се замени с „обозначава“  Мотиви: думата ”обозначава” по-пълно и ясно изразява значението на поставяне на знак, с който се отбелязва нещо.
	Приема се. 

	

	
	
	12.	В чл. 14 (6) предлагам вместо да се изброяват отделните опасности, да се прецизира текста като се запише, че „Опасностите посочени в Приложение № 1 се обозначават с червени плаващи знаци и предупредителни знаци на брега“. Мотиви: стилистично е по-издържано и спестява излишното изброяване.
	Не се приема.

	С текста се създава по-голяма яснота.



	
	
	13.	В чл. 14 (7), изр. 2 е допуснато логическо противоречие. В хипотезата на инцидент извън района на действие (зона, отдалечена над 200 м от бреговата ивица), като ръководителят оказва спасителна помощ и поддържа готовност за подпомагане на дейностите по спасяване при поискване от морския спасителен и координационен център. Оказва се, че ръководителят едновременно хем оказва помощ, хем поддържа готовност за подпомагане на дейности по спасяване при поискване. Може да има някакъв практически смисъл в този текст, ако се формулира по следния начин: „по възможност, ръководителят оказва спасителна помощ на пострадало лице, като при поискване от морския спасителен и координационен център им оказва съдействие като подпомага дейностите по спасяване.
	Приема се. 

	Разпоредбата е прецизирана.

	
	
	14.	В чл. 16 (1), т. 2 не е ясно какво обуславя наличието на втори медицински пункт? В практиката, през последните десетилетия наблюдаваме, че комплекси от басейни и водни паркове се обслужват ефективно с по един единствен медицински пункт на обект. Какви са мотивите, с които се налага точно сега този брой да бъде завишен на „минимум два”? При морските плажове, логиката винаги е била да се разкриват последващи медицински пунктове спрямо дължината на плажа, което предполага, че поради трудното придвижване и големите разстояния един медицински/реанимационен пункт не може ефективно да обслужи плаж който е с голяма дължина (над 1 км). При комплексите от плувни басейни, както и при водните паркове такъв проблем не е налице, тъй като те са сравнително с по-малка площ, много по-компактно, бързо и лесно достъпно е за медицинското лице/лица да се придвижат до място на инцидента за да окажат медицинска помощ. Също така водните паркове са с различна големина. Ако все пак нормотвореца иска да вмени задължение за разкриване на задължителен втори пункт, следва да се завишат критериите като „повърхност над . . м2". Предложение: нормата на чл. 16 (1) т. 2 да отпадне или да се прецизира като се постави по-висок критерий за площ/големина/капацитет на обекта и други.
	Приема се.

	Прецизирана е разпоредбата на чл. 16, ал. 1 в съответствие с разпоредбата на чл. 19, ал. 4.


	
	
	15.	В чл. 18 (5) е записано, че дейността на медицинските специалисти се „подпомага” от парамедици със съответна степен. Какво точно значи „подпомага"? Това назначени по трудов договор хора ли са или доброволци? Предложение: думата „подпомага” да се замени такава която да вменява отговорности и конкретни задължения - „изпълнява", „обслужва”
	Не се приема.
	Организацията на водноспасителната дейност е задължение на стопаните на водни площи и басейните за обществено ползване. Изборът на  медицински специалисти, при спазване на разпоредбата на чл. 19, ще бъдат назначени е на стопаните на водни площи и басейните за обществено ползване. Целта на така разписания текст е да се внесе яснота по отношение на това, че при необходимост, напр. в случаите, в които медицинският екип се състои само от един медицински специалист по чл. 18, ал. 1 ,т. 1-3, при оценена необходимост,  може да се назначи и парамедик, който да работи съвместно с другото медицинско лице.  


	
	
	16.	Предлагам часовия диапазон, в който се осигурява водноспасителна дейност съгласно чл. 26 (1) да бъде за времето от 9 до 18 часа. 
Мотиви: в така
предложения текст на проект на наредба става ясно, че за времето от общо 9 часа и 30 минути, ежедневно трябва да има по миниум двама спасителя на пост. Това налага спасителите да работят над нормално определения 8-часов работен ден, което нарушава трудовите права на спасителите, води до натрупване на умора през сезона, която може да прерасне в неефективност при носене на дежурство. Също така не е регламентиран въпроса, как ще се осигурява ВСД през времето на регламентираната обедна почивка на спасителите. Предложение: да се развие нормата с отделно изречение ,През времето на регламентираната почивка на спасителя, спасителния пост се охранява от един спасител. Регламентираните почивки в работния ден се отразяват в Правилника за вътрешния ред и заповедта за работното време на съответния плаж.” Изобилни аргументи в подкрепа на това становище, както и относно неговата полезност и обоснованост от теоретична и практична гледна точка, съм готов да предоставя допълнително, при поискване.
	Не се приема.

	Практиката показва, че повечето от плажуващите напускат плажа към 18.30 ч. Досега действащата норма предвижда  задължение за осигуряване на водно спасяване от 8-18 часа. С новото предложение на практика периодът, през който трябва да се осигури водно спасяване е по-кратък.  Създаването на условия за труд и почивка е предмет на организация на дейността от стопанина на водната площ и ръководителя.  


	
	
	17.	В чл. 27 (1) срокът посочен „до 31 март“ следва да се конкретизира с думите
 ,на съответната година", „всяка година“ или „ежегодно“
	Не се приема.

	Разпоредбата е ясна.


	
	
	18.	Посочената възможност за поетапно обособяване на максимално обезопасени участъци съгласно чл. 27 (3) посочва следните нови периоди, а именно от 1 до 14 юни и от 26 до 30 септември. Съгласно сега действащата Наредба, тази възможност обхваща целите месеци на юни и септември. Реалността в последните години сочи тенденция за намаляване на „активния” летен сезон, в който се радваме на повече туристи и живот по Черноморието (с изключение на традиционно по-силно посещаемите курорти като Слънчев бряг, Златни пясъци, Албена, Приморско и други). Считам, че така заложени, периодите на максимално обезопасяване ще поставят в неблагоприятна ситуация много от стопаните на по-неатрактивните плажове, задължавайки ги необосновано да охраняват участъци, които са много слабо или почти непосещаеми, особено през месец септември. Също така по-дългия период на максимално обезопасяване (до 25.09) би затруднил намирането и задържането на спасители. С оглед спецификите на проблематиката, съм на разположение допълнително да представя по-обстоен анализ на тенденциите относно този проблем. Предложение: Периодът на поетапно обособяване на участъци с максимално обезопасяване да бъде за времето от 1-20 юни, както и от 10-30 септември.
	Приема се.

	Разпоредбата е прецизирана.



	
	
	19.	Предлагам в чл. 29 изрично да се запише, текст че „На видно място от двете страни на коридорите по (1) се поставят табели ,къпането забранено". Лицата по (1) контролират спазването на тази забрана". Мотиви: това е абсолютно необходимо с оглед съблюдаване безопасността за живота и здравето на плажуващите и е превантивна мярка срещу настъпване на инциденти свързани с използване на плавателни средства.
	Приема се.

	.


	
	
	20.	В чл. 35 липсват критерии за осигуряване на броя на допълнителен спасител/и (например брой деца в групата, тяхната възраст, специфични потребности/състояние). Не е без значение за спасителя на смяна дали групата е от 20 деца или наброява над 100 деца. Натоварването би било различно и не е реалистично да се очаква от един спасител да охранява непосредствено и постоянно прекалено голяма група. Предложение: Да се въведе критерии, а именно: ВСД се осигурява от минимум един спасител ако групата е до 50 лица. Ако групата е над този брой, задължително се осигуряват минимум двама спасители.
	Приема се.

	

	
	
	21.	чл. 36 т. 1 вменява на посетителите да се къпят само в зоната за спасяване (т. е. до 100м от брега, до 2м дълбочина). Резонен е въпросът - до къде могат да плуват посетителите на водни площи? Позволено ли е например при спокойно море (зелен флаг), добър плувец да премине зад ограничителните жълти плаващи знаци (над 100м от брега) и да направи тренировка по плуване? Ако не, как спасителите могат да контролират това? Как могат да се обосноват пред посетителите? Какво налага това ограничение? Предложение: Къпане и плуване да се допуска в зоната на
спасяване и в района на действие при зелен флаг. На жълт флаг, тези дейности се извършват само в зоната на спасяване. (При червен флаг е очевидно, че къпане и плуване са забранени).
	Не се приема.

	Значението на флаговата сигнализация е посочено в приложение № 2.



	
	
	21.	В Приложение 1 към чл. 6 (1) и чл. 7 (1), т. 3. Информационни знаци, съществува табела „Неохраняема водна площ". Предложение: текста да бъде: Неохранявана водна площ". Мотиви: неохраняема, означава, че при никакви обстоятелства тази водна площ не подлежи на охрана. Това е неточно и неправилно, тъй като дори и дадена водна площ към момента да не се охранява, в следващ момент може съответния плаж например да бъде предоставен за стопанисване и тази площ да стане охранявана. Същото би следвало да се разбира и при т.нар. поетпано осигуряване на максимално обеозопасена площ. В периода, в който това е допустимо, следва да има информационна табела, че към момента водната площ не се охранява, но напрактика тя е охраняема, тъй като в следващ период (през активния летен сезон в същата година), тази площ подлежи на максимално обезопасяване.
	Не се приема.
	Използвана е терминологията на чл. 7, ал. 7 от ЗУЧК.


	
	
	22.	В Приложение 2, към чл. 7 (1) и (3) е посочено, че при жълт флаг е забранено влизането във водата с плаващи и надуваеми предмети. Относно плаващите предмети, следва да се напомни, че такива са ветроходните лодки, уйнд и кайт сърфове, сърф дъски и други подобни, които традиционно се ползват при по силен вятър, най-често при жълт флаг. Как ще се контролира тази забрана на практика не е ясно? Предложение: от визирания текст да отпаднат думите „плаващи и", като остане само изречението „Забранено влизането във водата с надуваеми предмети“.
	Не се приема. 


	Текстът е ясен.



	
	
	23.	В Приложение 3 към чл. 9 (2) предлагам следните изменения: 1) т. 2.2.5 да отпадне. Мотиви: в ерата на мобилните телефони, не става ясно какво трябва да се разбира под телефонен пост; 2) В т. 3 да отпаднат думите „рупор и камбана” като архаични средства, чието приложение в новия век е отдавна отпаднало; 3) в т. 6 да отпадне думата „плаващо". Нека се даде свобода на избор да може да се ползва и плътно въже, тъй като в практиката е доказано, че плътното въже е по-лесно за дърпане на пострадал от спасителите, докато плаващото въже лесно се изплъзва от ръката и е по-трудно за изтегляне на пострадал тъй като е по-малко триенето с дланта.
	Приема се.

	


	
	
	24.	В Приложение 5 към чл. 10 (4) е посочена емблема на водноспасителната служба. На практика тази емблема възпроизвежда оригиналната и патентована емблема на водноспасителната служба на БЧК, на която само липсват инициалите  ,БЧК” в средата под графичното изображение на вълна. Съществуват други лога/запазени марки с емблеми на водоспасителна служба (например Лайф Сейвинг България), които компании предоставят услуга обезпечаване с ВСД на водни площи. Следва тези организации/компании да могат да използват собствената си отличителна марка (емблема на восноспасителна служба). В противен случай това изискване на наредбата ще се явява дискриминационно. Предложение: Приложение 5 да отпадне, като в чл. 10 се запише, че „Обозначаването на спасителния пост/станции и личната екипировка на спасителите се извършва с емблема на съответната водноспасителна служба.“
	Не се приема.

	Унифицираната емблема позволява по-добра разпознаваемост от плажуващите, от съответните институции и контролни органи. 


	
	
	25.	В приложение 6 към чл. 11 (1) предлагам следните две изменения: 1) т. 2.1 да стане телефон или радиокомуникационни средства". Необходима е алтернативност; 2) в т. 2.5. да се махнат камбана и рупор като сигнални средства поради тяхната остарялост и неприложимост
	Приема се частично.

	Не се приема предложението за заменяемост на телефон или радиокомуникационно средство поради обстоятелството, че винаги има риск само при наличието на едното, независимо от съвременните технически възможности, при непредвидени обстоятелства, като липса на покритие напр., на практика спасителната станция да се окаже без връзка. 
Предложението по т. 2.5 е прието и отразено.

	
	
	26.	В Приложение 8 към чл. 32 (1), т. 2, б. б) предлагам да се премахне думата  ,моряшка”. Мотиви: Моряшката транспортна хватка се използва за т. нар. буйстващи пострадали, когато спасителят не разполага със спасително средство буй (предназначено за избягване на прекия контакт). В обучителната дейност в курсовете за водни спасители, взискателно се набляга на правилото, че винаги спасителя трябва да използва спасителен буй в спасителна акция, освен ако това по обективни причини е невъзможно. Т.е. хипотезата в която се прилага „моряшка транспортна хватка“ е доста рядка. На следващо място, от малкия брой инциденти, в които спасителят ще се окаже в ситуация да оказва помощ без буй (тъй като той по правило трябва да бъде с буй), още по-малък ще бъде броя на пострадалите, които ще са в буйстващо състояние, тъй като те могат и да са сравнително спокойни (например т.нар. плувци с травма, крампа, изморени плувци и т.н.). Считам, че с оглед рядката приложимост на моряшката транспортна хватка в практиката, не е оправдано всеки заявил готовност за работа през сезона при покриване на норматива си пред БЧК да трябва да извлича с „най-трудната” хватка, а следва на спасителя да се предостави право на избор с каква транспортна хватка да извлича при заверка на личен талон.

Надявам се чрез така направените предложения и изразени мнения и становища да допринеса положително в работата по изработването и приемането на един нов, качествен нормативен акт, който да има потенциала да регулира тези така важни обществени теми за дълго време след приемането му.
Оставам на разположение, ако с нещо мога да бъда полезен.


	Приема се.

